Document ID: 32001R1204

Κανονισμός (ΕΚ) αριθ. 1204/2001 της Επιτροπής
της 19ης Ιουνίου 2001
για τροποποίηση του κανονισμού (ΕΚ) αριθ. 2789/98 ο οποίος προβλέπει προσωρινή παρέκκλιση του κανονισμού (ΕΚ) αριθ. 1445/95 για λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2454/1999 του Συμβουλίου, της 17ης Μαΐου 1999, για την κοινή οργάνωση αγοράς στον τομέα του βοείου κρέατος(1), και ιδίως το άρθρο 29 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 2789/98 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 2771/2000(3), θέσπισε προσωρινή παρέκκλιση από τις διατάξεις του κανονισμού (ΕΚ) αριθ. 1445/95 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 24/2001(5), για λεπτομέρειες εφαρμογής του καθεστώτος πιστοποιητικών εισαγωγής και εξαγωγής του τομέα του βοείου κρέατος.
(2) Οι οικονομικές συνθήκες όσον αφορά την εξαγωγή του βοείου κρέατος επιτρέπουν τη διατήρηση των υφιστάμενων προσωρινών διευκολύνσεων όσον αφορά τη διάρκεια ισχύος των πιστοποιητικών εξαγωγής που περιλαμβάνουν προκαθορισμό της επιστροφής και τη δυνατότητα εφαρμογής των προϋποθέσεων του άρθρου 10 παράγραφος 5 του κανονισμού (ΕΚ) αριθ. 1445/95, στα προϊόντα που υπάγονται στον κωδικό ΣΟ 0202. Είναι λοιπόν απαραίτητο να επεκταθεί η διάρκεια ισχύος του κανονισμού (ΕΚ) αριθ. 2789/98.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 δεύτερο εδάφιο του κανονισμού (ΕΚ) αριθ. 2789/98, αντικαθίσταται από το ακόλουθο κείμενο: "Εφαρμόζεται στα πιστοποιητικά εξαγωγής που περιλαμβάνουν προκαθορισμό της επιστροφής για τα οποία υποβάλλεται αίτηση από την ημερομηνία θέσεως σε ισχύ του παρόντος κανονισμού και μέχρι τις 31 Δεκεμβρίου 2001"
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουνίου 2001.

Labels: 3
17